楊梓菁生B變化大 自爆患媽媽手
2024年04月03日 22:01
東網電視
更多新聞短片
打女楊梓菁(Wiyona)去年秘密產子榮升人母,以前舉慣啞鈴,估不到抱BB竟患上媽媽手要做物理治療,產後半年火速修身成功,準備到布吉鍛煉泰拳,為復出打戲作準備。
Wiyona由懷孕、產子,然後迅速修身,過程毫無破綻無被察覺,日前受訪,大晒修身成果,瘦過未生前。提到半歲兒子長得肥嘟嘟十分得意,她表示:「我本身好男仔頭,武打功夫強,做媽咪後發掘有溫柔一面,對住BB時聲線都變柔,原來我唔係一味低沈老牛聲,哈哈!」不過她因為抱BB弄至有媽媽手淪為笑柄。兒子的出現視為天賜禮物,早前她與好友陳樂榣合作推出以兒子Ariel為名的首飾系列,好好記住這份祝福。
對首飾創作興趣愈濃,她今年再下一城,與兩位志同道合好友投資六位數推出自家首飾品牌Marylyn:「名字包括被愛意思,我係大家姐緣故,從小努力搵錢養家,唔識愛自己,唔覺得要為自己打扮。」她續說:「因為過分顧己及人,大家就覺得你唔需要照顧,受委屈就唔開心,唔係要自私,但無理由自己肚餓都要畀飯人哋食。」會定期獎勵自己,正計劃去布吉再練習泰拳,為重投幕前作準備,她指圈中武打女星買少見少,開戲選擇不多,並非好事。又透露有意重開健身室,免費給勞動階層婦女提供拉筋,鍛煉肌肉,宣揚愛自己精神。